HTC

La HTC, (in çinexe: 宏達國際電子股份有限公司, Pinyin: Hóngdá Guójì Diànzǐ Gǔfèn Yǒuxiàn Gōngsī) na olta ciamada col nome High Tech Computer Corporation, l'è on produtor de smartphone taiwanexe che par i so dispoxidivi, inisialmente la se baxava so Microsoft co Windows CE, ma dal 2009 la ga scumisià a dopar el sistema operadivo Android, co tuti i servisi Google, par dopo tornar a investir so Windows Mobile, par dopo tornar oncora a Android. La xe sta fodada inte el 15 de majo del 1997 da Cher Wang e Peter Chou, che a chel tenpo, la faxeva prodoti, che dopo i vegneva vendui da altre axiende, doparando el brand HTC co le license OEM o ODM . El jera on membro de l'Open Handset. Dopo verse cronprà marchi come Dopod Qtek, xe sta deçidesto de comerçalixar i so prodoti col so nome. HTC la ga vuo na forte cresita sol marcà, dopo esare sta selta da Microsoft come partner pal xvilupo del sistema operadivo Windows Mobile (Baxà so Windows CE), e dopo, par l'adosion del sistema operadivo Android. Par ste selte, inte el 2005 le vendide de l'axienda le xe cresue del 102% in confronto a l'ano prima e inte el 2006 la jera diventada la tersa società de tecnoloxia moble a ver la pì rapida cresita segondo Info Tech 100 BusinessWeek Inte el 2009, HTC la jera diventada la cuarta pì granda axienda al mondo, co na cuota de marc, del 5,4, secondo Gartner.. El 21 de setenbre del 2017, HTC e Google i ga fato on acordo da 1.1miliardi de dolari, andove i vengea "dati" a Google, i inxegnieri de l'axienda HTC, i stesi che ga laorà pal xvilupo dei Google Pixel, Pixel XL e Pixel 2 inte i ani prima, e inte el steso acordo, HTC la se inpegnava a dar l'utilixo unico de alguni dei so breveti a Google e inte el 2018, Google ga finio de cronprare alguni tochi de l'axienda HTC Notasion Altri projeti Wikimedia Commons el detien imàjini o altri file so HTC el detien schemi gràfeghi so Linganbi foresti Sito ufisałehtc.com. HTC (canale ufisałe)YouTube.